ddrg/super_eurlex huggingface dataset:
Nøgleord

Sammendrag



Nøgleord

Retligt samarbejde i civile sager – retternes kompetence og fuldbyrdelse af retsafgørelser på det civil- og handelsretlige område – forordning nr. 44/2011 – specielle kompetenceregler – kompetence i sager om kontraktforhold i henhold til artikel 5, nr. 1), litra b), første led

[Rådets forordning nr. 44/2001, art. 5, nr. 1), litra b), første led]

Sammendrag

Artikel 5, nr. 1), litra b), første led, i forordning nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at stedet, hvor varerne er blevet eller skulle have været leveret i henhold til aftalen i forbindelse med forsendelseskøb, skal fastlægges på grundlag af kontraktbestemmelserne.

Med henblik på at bedømme, om leveringsstedet er bestemt »i henhold til aftalen«, må den nationale ret, for hvilken sagen er indbragt, tage hensyn til alle denne aftales relevante begreber og klausuler, som gør det muligt klart at bestemme leveringsstedet, herunder de begreber og klausuler, der i almindelighed er anerkendt og fastsat ved sædvane i international handel, såsom Incoterms (»international commercial terms«), der er udarbejdet af Det Internationale Handelskammer, i den version, der blev offentliggjort i 2000.

Hvis det ikke er muligt at fastlægge leveringsstedet på dette grundlag uden at henholde sig til den materielle ret, som finder anvendelse på kontrakten, er dette sted det sted, hvor varerne fysisk overdrages til køberen, hvorved han får eller skulle have fået den faktiske råderet over disse varer på salgstransaktionens endelige bestemmelsessted.

(jf. præmis 26 og domskonkl.)
Nøgleord

Sammendrag



Nøgleord

Tilnærmelse af lovgivningerne – informationsprocedure med hensyn til tekniske standarder og forskrifter samt forskrifter for informationssamfundets tjenester – direktiv 98/34 – tekniske forskrifter – begreb

(Europa-Parlamentets og Rådets direktiv 98/34, som ændret ved direktiv 98/48, art. 1, nr. 11)

Sammendrag

Artikel 1, nr. 11), i direktiv 98/34 om en informationsprocedure med hensyn til tekniske standarder og forskrifter samt forskrifter for informationssamfundets tjenester, som ændret ved direktiv 98/48, skal fortolkes således, at bestemmelser, der fastsætter krav vedrørende udførelsen af elektriske installationer, konstruktionen af elektrisk materiel og beskyttelse, som er forbundet med dette materiel med henblik på at sikre arbejdstageres sikkerhed, såsom de bestemmelser, der er fastsat i den belgiske lovgivning om minimumsforskrifter for sikkerhed for visse ældre elektriske installationer på arbejdsstedet, ikke udgør tekniske forskrifter i den betydning, hvori udtrykket er anvendt i denne bestemmelse, hvis udkast skal være genstand for en meddelelse i henhold til direktivets artikel 8, stk. 1, første afsnit.

(jf. præmis 22 og domskonkl.)
Nøgleord

Sammendrag



Nøgleord

Landbrug – fælles landbrugspolitik – integreret system for forvaltning og kontrol af visse støtteordninger – supplerende national støtte

(Rådets forordning nr. 1782/2003; Rådets afgørelse 2004/281)

Sammendrag

Forordning nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, som ændret ved afgørelse 2004/281 om tilpasning af akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union, som følge af reformen af den fælles landbrugspolitik, skal fortolkes således, at den er til hinder for en national lovgivning, som udelukker juridiske personer, der udøver landbrugsvirksomhed på den pågældende medlemsstats område, fra at modtage supplerende national støtte med den begrundelse, at de er under likvidationsbehandling, hvis betingelsen om, at der ikke må foreligge en sådan procedure, ikke har været genstand for en forudgående tilladelse fra Kommissionen.

Selv om forordning nr. 1782/2003 giver de nye medlemsstater en vis skønsmargin i forbindelse med gennemførelsen af den supplerende nationale støtte, er denne skønsmargin imidlertid begrænset, for så vidt som det niveau, op til hvilket den supplerende nationale støtte kan betales, samt satsen for denne støtte og de eventuelle betingelser for ydelsen heraf i henhold til nævnte forordnings artikel 143c, stk. 7, skal gøres til genstand for en forudgående tilladelse fra Kommissionen.

(jf. præmis 36, 38 og 41 samt domskonkl.)
Nøgleord

Sammendrag



Nøgleord

Fiskale bestemmelser – harmonisering af lovgivningerne – omsætningsafgifter – det fælles merværdiafgiftssystem – beskatningsgrundlag – nationale fravigelsesforanstaltninger

[Rådets direktiv 77/388, art, 5, stk. 6, art. 6, stk. 2, art. 11, punkt A, stk. 1, litra a), og art. 27]

Sammendrag

Sjette direktiv 77/388 om harmonisering af medlemsstaternes lovgivning om omsætningsafgifter skal fortolkes således, at det er til hinder for, at en medlemsstat for transaktioner mellem forbundne parter, som har aftalt en pris, der var åbenbart lavere end den normale markedspris, anvender en anden regel for fastlæggelse af beskatningsgrundlaget end hovedreglen i direktivets artikel 11, punkt A, stk. 1, litra a), ved at udvide anvendelsesområdet for reglerne om fastlæggelse af beskatningsgrundlaget vedrørende afgiftspligtige personers udtagelse eller anvendelse af goder og tjenesteydelser til privat brug i henhold til nævnte direktivs artikel 5, stk. 6, og artikel 6, stk. 2, når denne medlemsstat ikke har fulgt proceduren i samme direktivs artikel 27 med henblik på at opnå tilladelse til at indføre en sådan foranstaltning, der fraviger nævnte hovedregel.

(jf. præmis 40 og domskonkl.)
Nøgleord

Sammendrag



Nøgleord

1. EU-ret – fortolkning – tekster på flere sprog – uoverensstemmelser mellem forskellige sprogversioner – hensyntagen til den almindelige opbygning af og formålet med den pågældende ordning

2. Fri udveksling af tjenesteydelser – tv-radiospredningsvirksomhed – direktiv 89/552 – begrebet skjult reklame

[Rådets direktiv 89/552, art. 1, litra d)]

Sammendrag

1. Nødvendigheden af en ensartet anvendelse og dermed fortolkning af EU-retlige bestemmelser udelukker, at en bestemmelses ordlyd i tvivlstilfælde betragtes isoleret, men kræver derimod, at den fortolkes og anvendes på baggrund af versionerne på de andre officielle sprog.

I tilfælde af uoverensstemmelse mellem de forskellige sproglige versioner af en EU-retlig bestemmelse skal den pågældende bestemmelse således fortolkes på baggrund af den almindelige opbygning af og formålet med den ordning, som den er led i.

(jf. præmis 23 og 24)

2. Artikel 1, litra d), i direktiv 89/552 om samordning af visse love og administrative bestemmelser i medlemsstaterne vedrørende udøvelse af tv-radiospredningsvirksomhed, som ændret ved direktiv 97/36, skal fortolkes således, at den omstændighed, at der foreligger et vederlag eller en lignende betaling, ikke udgør en nødvendig omstændighed for, at det kan fastslås, at en skjult reklame er tilsigtet.

Selv om denne bestemmelse indfører en formodning om, at den tilsigtede karakter af en fremhævelse af varer eller tjenesteydelser eller af en vareproducents eller en tjenesteydelsesleverandørs navn, varemærke eller aktiviteter i programmer er godtgjort, når fremhævelse foretages mod vederlag eller lignende betaling, kan denne bestemmelse nemlig imidlertid ikke gøres til genstand for en streng fortolkning, da en sådan fortolkning risikerer at umuliggøre, at tv-seernes interesser, som dette direktiv har til formål at sikre, beskyttes fuldt ud og behørigt, og den ville desuden kunne bevirke, at det i artikel 10, stk. 4, i direktiv 89/552 fastsatte forbud mod skjult reklameforbud fratages sin effektive virkning, henset til, at det i visse tilfælde er vanskeligt, eller endog umuligt, at godtgøre, at der foreligger et vederlag eller en lignende betaling i relation til en reklame, som ikke desto mindre frembyder alle de i dette direktivs artikel 1, litra d), anførte karakteristika for en skjult reklame.

Det kan desuden ikke udelukkes, at der i en medlemsstats lovgivning ud over eksistensen af et vederlag eller en lignende betaling fastsættes andre kriterier, som gør det muligt at fastslå, at en skjult reklame er tilsigtet.

(jf. præmis 30-37 og domskonkl.)
Nøgleord

Sammendrag



Nøgleord

Fri bevægelighed for personer – etableringsfrihed – retshjælpsforsikring – direktiv 87/344 – forsikringstagerens ret til frit at vælge en retlig repræsentant – rækkevidde

(Rådets direktiv 87/344, artikel 4, stk. 1)

Sammendrag

Artikel 4, stk. 1, i direktiv 87/344 om samordning af de ved lov eller administrativt fastsatte bestemmelser om retshjælpsforsikring skal fortolkes således, at den ikke er til hinder for en national bestemmelse, hvorefter det kan fastsættes, at en retshjælpsforsikret som repræsentant i en sag, der behandles retsligt eller administrativt, kun kan vælge personer, der er fagligt kvalificerede til at være partsrepræsentanter, og som har deres kontor på det sted, hvor den ret eller den administrative myndighed, der er kompetent i første instans vedrørende den pågældende sag, er beliggende, for så vidt som denne begrænsning, for ikke at gøre den forsikredes det frie valg af repræsentant illusorisk, kun omhandler omfanget af retshjælpsforsikrerens dækning af udgifter i forbindelse med en repræsentants mellemkomst, og at den godtgørelse, som denne forsikringsgiver faktisk betaler, er tilstrækkelig, hvilket det tilkommer den nationale ret at efterprøve.

(jf. præmis 36 og domskonkl.)
Nøgleord

Sammendrag



Nøgleord

Fiskale bestemmelser – harmonisering af lovgivningerne – omsætningsafgifter – det fælles merværdiafgiftssystem – fritagelser i henhold til sjette direktiv – banktransaktioner, der er omhandlet i art. 13, punkt B, litra d), nr. 3) og 5)

[Rådets direktiv 77/388, art. 13, punkt B, litra d), nr. 3) og 5)]

Sammendrag

Artikel 13, punkt B, litra d), nr. 3) og 5), i sjette direktiv 77/388 om harmonisering af medlemsstaternes lovgivning om omsætningsafgifter skal fortolkes således, at den i bestemmelsen fastsatte fritagelse for merværdiafgift ikke gælder for elektroniske meddelelsestjenester til finansielle virksomheder, såsom SWIFT-ydelser.

Eftersom SWIFT-ydelserne er elektroniske meddelelsestjenester med det ene formål at overføre data, udfylder de i sig selv ingen af de funktioner, der er knyttet til de finansielle transaktioner, som er omhandlet i nævnte artikel 13, punkt B, litra d), nr. 3) og 5), i sjette direktiv – dvs. transaktioner, der medfører en overførsel af beløb eller værdipapirer – og hvis særlige kendetegn SWIFT-ydelserne dermed ikke har.

(jf. præmis 34 og 40 samt domskonkl.)
Nøgleord

Sammendrag



Nøgleord

De Europæiske Fællesskabers privilegier og immuniteter – tjenestemænd og øvrige ansatte i Fællesskaberne – bopæl i skattemæssig henseende for en EU-tjenestemands ægtefælle, som ikke er selverhvervende

(Protokol vedrørende De Europæiske Fællesskabers privilegier og immuniteter, art. 14, stk. 1)

Sammendrag

Artikel 14, stk. 1, i protokollen vedrørende De Europæiske Fællesskabers privilegier og immuniteter skal fortolkes således, at en ægtefælle til en person, som udelukkende på grund af sidstnævntes tiltrædelse i Unionens tjeneste tager ophold på en anden medlemsstats område end den stat, hvori ægtefællen ved nævnte persons tiltrædelse i Unionens tjeneste havde bopæl i skattemæssig henseende, skal anses for at have bevaret sin bopæl i skattemæssig henseende i sidstnævnte medlemsstat, såfremt den pågældende ikke er selverhvervende.

(jf. præmis 22 og domskonkl.)
Nøgleord

Sagens genstand

Afgørelse



Nøgleord

Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den begrundede udtalelse fastsatte frist (art. 258 TEUF; Kommissionens direktiv 2005/81) (jf. præmis 31 og 39)

2. Traktatbrudssøgsmål – Kommissionens søgsmålsret – vurdering af hensigtsmæssigheden af at anlægge søgsmål – skønsudøvelse (art. 258 TEUF) (jf. præmis 32)

Sagens genstand

Angående

Traktatbrud – manglende vedtagelse inden for den fastsatte frist af de bestemmelser, der er nødvendige for at efterkomme Kommissionens direktiv 2005/81/EF af 28. november 2005 om ændring af direktiv 80/723/EØF om gennemskueligheden af de økonomiske forbindelser mellem medlemsstaterne og de offentlige virksomheder og om den finansielle gennemskuelighed i bestemte virksomheder (EUT L 312, s. 47).

Afgørelse

Konklusion

1) Kongeriget Belgien har tilsidesat sine forpligtelser i henhold til Kommissionens direktiv 2005/81/EF af 28. november 2005 om ændring af direktiv 80/723/EØF om gennemskueligheden af de økonomiske forbindelser mellem medlemsstaterne og de offentlige virksomheder og om den finansielle gennemskuelighed i bestemte virksomheder, idet det ikke inden for den fastsatte frist har vedtaget de nødvendige love og administrative bestemmelser for at efterkomme dette direktiv.

2) Kongeriget Belgien betaler sagens omkostninger.
Nøgleord

Sammendrag



Nøgleord

Fiskale bestemmelser – harmonisering af lovgivningerne – omsætningsafgifter – det fælles merværdiafgiftssystem – beskatningsgrundlag

[Rådets direktiv 2006/112, art. 78, første afsnit 1, litra a)]

Sammendrag

En afgift på motorkøretøjer, hvis indtræden er direkte forbundet med leveringen af et motorkøretøj, der er omfattet af denne afgifts anvendelsesområde, og som er betalt af leverandøren af dette motorkøretøj, er omfattet af begrebet »skatter, told, importafgifter og andre afgifter« som omhandlet i artikel 78, første afsnit, litra a), i direktiv 2006/112 om det fælles merværdiafgiftssystem og skal ved anvendelsen af denne bestemmelse medregnes i afgiftsgrundlaget for momsen af leveringen af det pågældende motorkøretøj.

De beløb, som leverandøren har indbetalt i form af den pågældende afgift på motorkøretøjer på grund af fremstilling, montering, indførsel eller import på en medlemsstats område af motorkøretøjer, hvis indregistrering i denne medlemsstat er obligatorisk, er integreret i værdien af det leverede motorkøretøj. Erhververen af et motorkøretøj underlagt den omhandlede afgift på motorkøretøjer, som er indbetalt af leverandøren i eget navn og for egen regning, betaler således for en forudgående transaktion, der er udført af denne afgiftspligtige person.

(jf. præmis 34, 37 og 42 samt domskonkl.)
Nøgleord

Sammendrag



Nøgleord

Miljø – fri adgang til oplysninger – direktiv 2003/4 – undtagelser

(Europa-Parlamentets og Rådets direktiv 2003/4, art. 4, stk. 2)

Sammendrag

Artikel 4, stk. 2, i direktiv 2003/4 om offentlig adgang til miljøoplysninger skal fortolkes således, at en offentlig myndighed, der er i besiddelse af miljøoplysninger, eller hvor sådanne oplysninger opbevares for den, ved afvejningen af de offentlige interesser, der varetages ved udlevering, og de interesser, der varetages ved at afslå udlevering, under behandlingen af en anmodning om at stille disse oplysninger til rådighed for en fysisk eller juridisk person kan tage kumulativt hensyn til flere af denne bestemmelses afslagsgrunde.

(jf. præmis 32 og domskonkl.)
Nøgleord

Sammendrag



Nøgleord

Internationale aftaler – associeringsaftalen EØF-Tyrkiet – fri bevægelighed for personer – etableringsfrihed – standstill-klausulen i tillægsprotokollens artikel 41, stk. 1 – anvendelsesområde – tyrkisk statsborger, som påbegynder virksomhed som selvstændig erhvervsdrivende i strid med sin opholdstilladelse i en medlemsstat

(Tillægsprotokollen til associeringsaftalen EØF-Tyrkiet, art. 41, stk. 1)

Sammendrag

Artikel 41, stk. 1, i tillægsprotokollen til associeringsaftalen EØF-Tyrkiet skal fortolkes således, at den kan påberåbes af en tyrkisk statsborger, hvis opholdstilladelse i en medlemsstat er udstedt på betingelse af, at han ikke udøver nogen form for virksomhed eller erhverv, og som ikke desto mindre påbegynder virksomhed som selvstændig erhvervsdrivende i strid med denne betingelse og derefter ansøger de nationale myndigheder om yderligere opholdstilladelse på grundlag af den forretning, han i mellemtiden har oprettet.

En »standstill«-klausul som den, der er indeholdt i tillægsprotokollens artikel 41, stk. 1, fungerer ikke som en materiel regel, der medfører, at de relevante materielle retsregler, som den træder i stedet for, ikke kan finde anvendelse, men som en procedurelignende bestemmelse, der ratione temporis foreskriver, hvilke bestemmelser i en medlemsstats lovgivning der skal anvendes ved vurderingen af retsstillingen for en tyrkisk statsborger, der ønsker at benytte reglerne om etableringsfrihed i en medlemsstat.

»Standstill«-klausulens anvendelse skal således anses for at være placeret på et trin forud for vurderingen af sagens realitet, herunder vurderingen af, om der foreligger et eventuelt retsmisbrug, der kan tilskrives den pågældende. Følgelig er den omstændighed, at en person ikke har overholdt betingelserne i sin opholdstilladelse, ikke relevant i forhold til anvendelsen af tillægsprotokollens artikel 41, stk. 1.

(jf. præmis 28, 32, 34 og 46 samt domskonkl.)
Nøgleord

Sagens genstand

Afgørelse



Nøgleord

Støtte tildelt af staterne – forbud – undtagelser – administrativt fastsatte støttekategorier, der kan anses for forenelige med det indre marked –forordning nr. 68/2001 om uddannelsesstøtte – bedømmelseskriterier – individuel undersøgelse af uddannelsesstøtte, der ikke er fritaget for anmeldelse – hensyntagen til kriteriet om støttens nødvendighed – lovlig [art. 107, stk. 3, litra c), TEUF; Kommissionens forordning nr. 68/2001, art. 5] (jf. præmis 30, 31 og 33)

2. Støtte tildelt af staterne – forbud – undtagelser – støtte, der kan drage fordel af undtagelsen i artikel 107, stk. 3, litra c), TEUF – driftsstøtte – ikke omfattet – uddannelsesstøtte – kriteriet om støttens nødvendighed – positive virkninger for bestemte økonomiske brancher eller sektorer – ikke relevant [art. 107, stk. 3, litra c), TEUF] (jf. præmis 34-36 og 61)

3. Støtte tildelt af staterne – forbud – undtagelser – støtte, der kan anses for forenelig med det indre marked – vurdering med henblik på artikel 107, stk. 3, litra c), TEUF – hensyntagen til en tidligere praksis – ikke omfattet – tilsidesættelse af ligebehandlingsprincippet – foreligger ikke [art. 107, stk. 3, litra c), TEUF] (jf. præmis 38 og 50)

4. Støtte tildelt af staterne – Kommissionens undersøgelse – uddannelsesstøtte – støttens stimulerende virkning for valg af område for etablering af en virksomhed [art. 107, stk. 3, litra c), TEUF] (jf. præmis 42)

5. Støtte tildelt af staterne – Kommissionens undersøgelse – omstændigheder, der tages i betragtning – hensyntagen til omstændigheder, der er forbundet med modtagerens praksis eller handelsmæssige strategi – lovlig (art. 107, stk. 3, TEUF og 108, stk. 2 og 3, TEUF) (jf. præmis 48 og 49)

6. Støtte tildelt af staterne – forbud – undtagelser – støtte, der kan drage fordel af undtagelsen i artikel 107, stk. 3, litra c), TEUF – betingelser – uddannelsesstøtte – kriteriet om støttens nødvendighed – hensyntagen til en national lovgivning, der foreskriver uddannelse af personale – lovlig [art. 107, stk. 3, litra c), TEUF] (jf. præmis 56)

Sagens genstand

Angående

Appel af dom afsagt af Retten (Ottende Afdeling) den 8. juli 2010 i sag T-396/08, Freistaat Sachsen og Land Sachsen-Anhalt mod Kommissionen, hvorved Retten frifandt Kommissionen i et søgsmål med påstand om delvis annullation af Kommissionens beslutning 2008/878/EF af 2. juli 2008 om statsstøtte, som Tyskland påtænker at yde til DHL (EUT L 312, s. 31) – uddannelsesstøtte – beslutning, der erklærer en del af støtten for uforenelig med fællesmarkedet – urigtig undersøgelse af nødvendigheden af støtte – manglende hensyntagen til de positive sider af støtten samt dens stimulerende virkning for områdevalget.

Afgørelse

Konklusion

1) Appellen forkastes.

2) Freistaat Sachsen og Land Sachsen-Anhalt betaler sagens omkostninger.
Nøgleord

Sammendrag



Nøgleord

Tilnærmelse af lovgivningerne – telekommunikation – ensartede principper for generelle tilladelser og individuelle tilladelser – direktiv 97/13 – gebyrer og afgifter, der finder anvendelse på virksomheder, der har generelle tilladelser

(Europa-Parlamentets og Rådets direktiv 97/13, art. 6)

Sammendrag

Artikel 6 i direktiv 97/13 om ensartede principper for generelle tilladelser og individuelle tilladelser for teletjenester skal fortolkes således, at den ikke er til hinder for en medlemsstats retsforskrifter om indførelse af en afgift for indehaveren af generelle tilladelser, der beregnes årligt på grundlag af de afgiftspligtige operatørers bruttodriftsindtægter, og som har til formål at dække administrationsomkostningerne i forbindelse med procedurerne for udstedelsen, forvaltningen, kontrollen og håndhævelsen af disse tilladelser, forudsat at medlemsstatens samlede indtægter fra den pågældende afgift ikke overstiger de samlede omkostninger i forbindelse med disse administrationsomkostninger, hvilket det tilkommer den forelæggende ret at efterprøve.

Disse byrder skal således være baseret på objektive, ikke-diskriminerende og gennemsigtige kriterier. Direktiv 97/13 kan imidlertid ikke fortolkes således, at der bør være en nøje overensstemmelse mellem størrelsen af den afgift, som en afgiftspligtig operatør afkræves, og de omkostninger, der reelt er afholdt af den nævnte kompetente nationale myndighed med hensyn til administrationen af det generelle tilladelsessystem og med hensyn til denne operatør for en bestemt periode, da direktiv 97/13 ikke indeholder en bestemmelse, der foreskriver en sådan overensstemmelse.

(jf. præmis 20, 28 og 35 samt domskonkl.)
Nøgleord

Sagens genstand

Afgørelse



Nøgleord

De Europæiske Fællesskabers offentlige kontrakter – udbudsprocedure – tildeling af kontrakter – økonomisk mest fordelagtigt bud – tildelingskriterier – overholdelse af principperne om ligebehandling af tilbudsgiveren og om gennemskuelighed – den ordregivende myndigheds senere fastsættelse af koefficienter for vægtning af underkriterier til de tildelingskriterier, der er fastsat i udbudsmaterialet eller i udbudsbekendtgørelsen – lovlig – betingelser (Rådets forordning nr. 1605/2002, art. 97, stk. 2; Kommissionens forordning nr. 2342/2002, art. 138, stk. 1-3) (jf. præmis 29-33 og 35)

2. Appel – anbringender – utilstrækkelig eller selvmodsigende begrundelse – rækkevidden af begrundelsespligten – Rettens anvendelse af en stiltiende begrundelse – lovlig – betingelser (art. 256 TEUF; statutten for Domstolen, art. 36 og art. 53, stk. 1) (jf. præmis 46)

3. Appel – anbringender – anbringender og argumenter, som blot gentager det for Retten påberåbte – ingen identificering af den påberåbte retlige fejl – afvisning [art. 256 TEUF; statutten for Domstolen, 58, stk. 1; Domstolens procesreglement, art. 112, stk.1, litra c)] (jf. præmis 54)

Sagens genstand

Angående

Appel af dom afsagt af Retten (Tredje Afdeling) den 2. marts 2010 i sagen T-70/05 (Evropaiki Dynamiki mod EMSA), for så vidt som den ikke giver sagsøgeren medhold i påstanden om annullation af Det Europæiske Agentur for Søfartssikkerheds (EMSA) beslutning af 6. januar 2005 om at afvise sagsøgerens bud i forbindelse med en udbudsprocedure vedrørende valideringen af dataudvekslingsnettet SafeSeaNet og dets fremtidige udvikling.

Afgørelse

Konklusion

1) Appellen forkastes.

2) Evropaïki Dynamiki – Proigmena Systimata Tilepikoinonion Pliroforikis kai Tilematikis AE betaler sagens omkostninger.